**M.T.N** on vuonna 2014 Jyväskylässä perustettu rap-duo. Sen muodostavat artistit **Samu Red** (oik. Miikka Martikainen) ja **N€O** (oik. Pavel Titov). M.T.N:n julkaisijana ja jakelijana on toiminut 2019 vuodesta alkaen **BrandLoud** **Entertainment**.

Historia
--------

**Miikka Martikainen** ja **Pavel Titov** tutustuivat toisiinsa varusmiespalvelusta suorittaessaan Jyväskylän Tikkakoskella vuonna 2012. Yhteisen musiikkiuransa he aloittivat syksyllä 2013 ja perustivat duon M.T.N heti alkuvuodesta 2014. Ensimmäiset vuodet M.T.N julkaisi musiikkiaan englanniksi ja venäjäksi. Vuonna 2017 kappaleiden esityskieli vaihtui suomeksi ja tuotantoa alettiin samalla julkaista muun muassa Spotify -suoratoistopalvelussa. Tammikuussa 2019 yhtye solmi julkaisusopimuksen BrandLoud Entertainmentin kanssa.

Henkilöbiografia
----------------

**Miikka Martikainen** syntyi vuonna 1992 Jyväskylän Kuokkalassa. Hän on kertonut kiinnostuneensa musiikista suuresti jo lapsuusiässä, jolloin aloitti myös instrumenttiopinnot, pääsoittimenaan kitara. Martikainen on vaikuttanut useiden eri genrejen, muun muassa hip hop, punk, rock ja folk yhtyeiden parissa niin sanoittajan, sovittajan, soittajan, sekä artistin roolissa ennen Titovin kanssa rap-duon perustamista. M.T.N:n lisäksi Martikainen on tehnyt myös MC-nimensä alla sooloartistina rap-musiikkia. Musiikkiuran hiivuttua Martikainen on siirtynyt vaikuttamaan lyhytviedopalvelu TikTokissa, sekä muissa sosiaalisen median alustoissa.

**Pavel Titov** syntyi vuonna 1993 Venäjän Petroskoissa. Vuonna 2002 hän muutti Suomen Juvalle perheensä mukana asumaan. Titov on lapsesta asti harrastanut telinevoimistelua ja vuonna 2009 hän muutti lajin perässä Jyväskylään, jolloin aloitti myös opinnot Voionmaan urheilulukiossa. Nykyään hän toimii telinevoimistelijana kansainvälisessä sarjassa, hänen seuransa on Jyväskylän Voimistelijat, eli JYVO. Musiikista hän kiinnostui omien sanojensa mukaan nuorena ja urheilun ohessa on tehnyt venäjänkielistä rap-musiikkia teini-iästä alkaen. M.T.N:n lisäksi Titov tekee myös MC-nimensä alla sooloartistina rap-musiikkia. Hän on koulutukseltaan logistiikka-insinööri.

Diskografia
-----------


Singlet| Vuosi | Single |
| --- | --- |
| 2017 | Kesän Viimeinen |
| 2017 | Ysäri |
| 2018 | En lupaa mitään |
| 2018 | Se on vaa niin |
| 2018 | Señorita |
| 2018 | Streak |
| 2019 | Playboy |
| 2019 | Flaksii |
| 2019 | Duunii |
| 2020 | Väärinpäin |
| 2020 | Hyvii Uutisii |
| 2021 | Tabu |
| 2021 | Vyölaukku ja Sandaalit |

Lähteet
-------

1. ↑  Biografia | M.T.N *www.mtnmusic.fi*.  Arkistoitu 26.1.2019. Viitattu 25.1.2019.
2. 1 2 3  BrandLoud Entertainment *www.facebook.com*. Viitattu 25.1.2019. (englanniksi)
3. 1 2  BrandLoud Entertainment taloustiedot *www.asiakastieto.fi*. Viitattu 25.1.2019.
4. 1 2 3  Keskisuomalainen: [ksml.fi/tanaan/Bändi-voi-saada-alkunsa-missä-vain-–-M.T.N-syntyi-varuskuntasairaalassa/1433984 M.T.N lehtiartikkeli] *Tänään*.  11.09.2019. Keskisuomalainen. Viitattu 11.09.2019.
5. ↑  M.T.N *Spotify*. Viitattu 25.1.2019. (englanniksi)
6. ↑  M.T.N *www.mtnmusic.fi*.  Arkistoitu 26.1.2019. Viitattu 25.1.2019.
7. ↑  Samu Red *www.facebook.com*. Viitattu 25.1.2019. (englanniksi)
8. ↑  Samu Red *Spotify*. Viitattu 25.1.2019. (englanniksi)
9. 1 2  M.T.N *www.facebook.com*. Viitattu 25.1.2019. (englanniksi)
10. ↑  Niskanen, Ida: Vihtavuorelaisen Miikka Martikaisen Tiktok-hahmot Steffe ja Pera ovat suomalaisuuden ytimessä – somejulkisuus tuo myös ahdistavia piirteitä.  *Keskisuomalainen*, 10.6.2023.  Keskisuomalainen Oyj.
11. 1 2  Pavel Titov - JyvÃ¤skylÃ¤n Voimistelijat '79 ry. *www.jyvo.fi*.  Arkistoitu 26.1.2019. Viitattu 25.1.2019.
12. ↑   "JyVo - Telinevoimistelun SM-2018 - 6-ottelu - 4-ottelu - (karsinta)". VMVgym2 (käsikirjoitus).
13. ↑  N€O *Spotify*. Viitattu 25.1.2019. (englanniksi)